— Якраз у час паспелі, камбайнеры і вадзіцелі вячэраюць, — адзначае намеснік старшыні СВК імя А. Міцкевіча па ідэалагічнай рабоце Раман Іосіфавіч Рублік, які суправаджае нас у гэтай паездцы.— Кормім два разы – смачна і разнастайна. Механізатары задаволены, — дапаўняе старшыня пярвічнай прафсаюзнай арганізацыі гаспадаркі Марына Станіславаўна Палубок.Выкарыстаўшы гэты невялікі перапынак, накіроўваемся з віншаваннямі да экіпажа Пятра Мікалаевіча і Аляксандра Масквянковых, якія аднымі з першых у вобласці намалацілі тысячу тон зерня сярод камбайнаў з прапускной здольнасцю звыш 12 кілаграм за секунду.